જોકે એક પૂર્વ મેયર અને વર્તમાન કોર્પોરેટરને વેજલપુર બેઠક પર આ જ વોર્ડના એક પુરુષ કોર્પોરેટરે ચેલેન્જ ફેંકી છે. અલબત્ત આ પૂર્વ મેયર વેજલપુરની બેઠક ન મળે તો એલિસબ્રિજની બેઠક પરથી ટિકિટ મેળવીને ચૂંટણી જંગમાં ઝંપલાવવા માગેે છે, પરંતુ એલિસબ્રિજની બેઠક બ્રહ્મ સમાજને ફાળવવાની માગણી સાથે આ વિધાનસભા મત વિસ્તારના એક બ્રાહ્મણ મહિલા કોર્પોરેટરને તેમની સાથે સ્પર્ધામાં ઝંપલાવ્યું છે. ભાજપ માટે વેજલપુર અને એલિસબ્રિજ અત્યારે પણ મજબૂત ગણાય છે.